ג'ייסון ליזאק

ג'ייסון אדוארד ליזאק (באנגלית: Jason Edward Lezak; נולד ב-12 בנובמבר 1975) הוא שחיין יהודי-אמריקאי, אלוף אולימפי, אלוף עולם ושותף לשיאים העולם הנוכחי (2021) במשחה שליחים 4x100 מטר חופשי. ליזאק, קבע במשחה ל-100 מטר חופשי, ב"זינוק שליחים" את התוצאה המהירה ביותר בכל הזמנים 46.06 שניות, נכון ל-2019. ליזאק נולד באירוויין, קליפורניה. הוא התאמן בשחייה בקבוצת נובקווטיק (נובה) שבאירוויין לצידם של אלופים אולימפיים נוספים כמו אהרון פירסול, איאן קרוקר, ברנדן הנסן ניל ווקר ואמנדה בירד. הוא סיים את לימודי התיכון בשנת 1994 ואת הלימודים באוניברסיטת קליפורניה בסנטה ברברה, בשנת 1999. כיום, שוחה ליזאק במועדון השחייה רוז בול, תחת הדרכתו של המאמן ג'ף ג'וליין, חבר ילדות שלו. באולימפיאדת סידני 2000 זכה ליזאק במדליית זהב כששחה בשלב המוקדמות במשחה שליחים 4x100 מטר מעורב, ובמדליית כסף במשחה שליחים 4x100 מטר חופשי בזמן של 3:13.86 דקות. באליפות העולם בשחייה שנערכה בברצלונה שבספרד בשנת 2003 זכה ליזאק במדליית זהב במשחה שליחים 4x100 מטר מעורב בשיא עולם חדש בזמן של 3:31.54 דקות ובמדליית כסף במשחה שליחים 4x100 מטר חופשי בזמן של 3:14.80 דקות. בנוסף, הוא סיים במקום הרביעי במשחה ל-100 מטר חופשי בזמן של 48.94 שניות ובמקום השמיני במשחה ל-50 מטר חופשי בזמן של 22.44 שניות. באליפות העולם בשחייה (בריכה של 25 מטר) שנערכה באינדיאנפוליס שבארצות הברית בשנת 2004, זכה ליזאק ב-5 מדליות זהב, 4 מהן היו במסגרת משחי השליחים ואחת אישית במשחה ל-100 מטר חופשי, אותו סיים בזמן של 47.97 שניות. באולימפיאדת אתונה 2004 זכה ליזאק במדליית זהב במשחה שליחים 4x100 מטר מעורב בשיא עולם חדש בתוצאה של 3:30.68 דקות ובמדליית ארד במשחה שליחים 4x100 מטר חופשי בתוצאה של 3:14.62 דקות, אחרי הרביעייה מדרום אפריקה והרביעייה מהולנד. כמו כן הוא סיים במקום החמישי במשחה ל-50 מטר חופשי בתוצאה של 22.11 שניות. באליפות העולם בשחייה שנערכה במונטריאול, קנדה בשנת 2005, זכה ליזאק בשתי מדליות זהב, במשחה שליחים 4x100 מטר חופשי (3:13.77 דקות) ובמשחה שליחים 4x100 מטר מעורב (3:31.85 דקות). בנוסף, הוא סיים במקום הרביעי במשחה ל-100 מטר חופשי בזמן של 48.74 שניות. באליפות העולם בשחייה שנערכה במלבורן, אוסטרליה בשנת 2007, זכה ליזאק במדליית זהב במשחה שליחים 4x100 מטר חופשי בזמן של 3:12.72 דקות והגיע למקום החמישי במשחה ל-100 מטר חופשי בזמן של 48.52 שניות. באולימפיאדת בייג'ינג (2008) זכה ליזאק ב-3 מדליות, שתיים מהן זהב. מדליית זהב במשחה שליחים 4x100 מטר חופשי ביחד עם מייקל פלפס, גארט וובר-גייל וקאלן ג'ונס בשיא עולם חדש בתוצאה של 3:08.24 דקות, לפני הרביעייה מצרפת (3:08.32 דקות). הוא שחה רביעי וקבע את הזמן המהיר בהיסטוריה ל-100 מטר חופשי ב"זינוק שליחים", 46.06 שניות, מהיר בכמעט 6 עשיריות השנייה מהשיא הקודם. רביעיית השליחים שיפרה את השיא העולמי אותו קבעה יום קודם לכן ב-3.99 שניות. בנוסף, זכה ליזאק במדליית ארד במשחה ל-100 מטר חופשי ביחד עם השחיין סזאר סיילו מברזיל בזמן של 47.67 שניות (מליו ניצח במשחה ל-50 מטר חופשי בשיא אולימפי חדש 21.30 שניות, 0.02 שניות איטי מהשיא העולמי). במשחה האחרון בתחרויות השחייה זכה ליזאק במדליית זהב נוספת במשחה שליחים 4x100 מטר מעורב בשיא עולם חדש בתוצאה של 3:29.34 דקות. ליזאק בחר להשתתף במכביה ה-18 ולא באליפות העולם בשחייה שנערכת ברומא, איטליה. הוא זכה בכבוד להדליק את לפיד המכביה בטקס הפתיחה. בתחרויות עצמם, זכה ליזאק בשתי מדליות זהב, במשחה ל-100 מטר חופשי בשיא מכביה חדש ובשיא ישראלי בינלאומי חדש בתוצאה של 47.78 שניות, לפני נמרוד שפירא בר אור שקבע שיא ישראלי חדש 49.02 שניות. הזמן שקבע ליזאק מהיר מהזמנים שנקבעו שבוע לפני כן במבחנים האמריקאים לאליפות העולם בשחייה באינדיאנפוליס ובמשחה ל-50 מטר חופשי בשיא מכביה חדש ובשיא בינלאומי חדש בתוצאה של 22.19 שניות, לפני ויטלי פושקר מישראל (23.35 שניות). באליפות העולם בשחייה שנערכה בשאנגחאי, סין בשנת 2011 זכה ליזאק במדליית ארד במשחה שליחים 4x100 מטר חופשי בתוצאה של 3:11.96 דקות, אחרי אוסטרליה (3:11.00 דקות) וצרפת (3:11.14 דקות). נוסף לכך, הוא סיים במקום 20 במשחה ל-100 מטר חופשי בתוצאה של 49.03 שניות. באולימפיאדת לונדון (2012) זכה ליזאק במדליית כסף במשחה שליחים 4x100 מטר חופשי לאחר ששחה בשלב המוקדמות. בסך הכל זכה ליזאק ב-7 תוארי אלוף ארצות הברית, 3 פעמים במשחה ל-50 מטר חופשי ו-4 פעמים במשחה ל-100 מטר חופשי. 50 מטר חופשי: 21.90 שניות 100 מטר חופשי: 47.58 שניות, שיא ארצות הברית בעבר 100 מטר חופשי ב"זינוק שליחים": 46.06 שניות, הזמן המהיר ביותר שנקבע מעולם (נשבר על ידי פאן ג'אנלה מהרפובליקה העממית של סין בשנת 2024). פינ"א אינה מכירה בזמנים אלו כשיאי עולם. ב-2006 הונצח ליזאק ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן. ג'ייסון ליזאק, ברשת החברתית אקס (טוויטר) ג'ייסון ליזאק, באתר הוועד האולימפי הבין-לאומי ג'ייסון ליזאק, באתר olympedia.org ג'ייסון ליזאק, באתר Swimrankings ג'ייסון ליזאק, באתר SwimSwam ג'ייסון ליזאק (אורכב 28.10.2016 בארכיון Wayback Machine), באתר Sports123 (באנגלית) רענן וייס, לזאק בישראל: "אקווה לשבור את שיאיי במכביה", באתר ynet, 6 ביולי 2009 ג'ייסון ליזאק, באתר NBC Olympics (באנגלית) ג'ייסון ליזאק, באתר USA Swimming (באנגלית) ג'ייסון ליזאק, באתר, יד לאיש הספורט היהודי (באנגלית) תוצאות גמר משחה השליחים 4X100 מטרים בסגנון חופשי לגברים באולימפיאדת בייג'ינג, באתר הרשמי של האולימפיאדה.